Title: Zxczxc
Author: Karol Bergmann
Last saved by: Krchňavá Jana
Company: FEI

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Peter Braciník, doc. Ing., PhD., Žilinská univerzita v Žiline, Elektrotechnická fakulta, Univerzitná 1, 010 26 Žilina, Národný delegát pre programový výbor Horizon 2020 „Bezpečná, čistá a efektívne využívaná energia“, AJ

2.  Zahraničná pracovná cesta:
Belgicko, Brusel, 3.-5.11.2015, Centre de Conference Albert Borschette, 36 Rue Froissartstraat –B- 1050 Brussels, účasť na rokovaní programového výboru Horizon 2020 „Bezpečná, čistá a efektívne využívaná energia“, cestovné náklady hradené z rozpočtu EK, ostatné MŠVVaŠ SR
Priebeh cesty: prekročenie Slovensko- Rakúskych hraníc 3.11. o 10:15
	           prekročenie Rakúsko- Slovenských hraníc 4.11. o 22:20

3.  Rámcový program pobytu: 
4. 11. 10:00-16:30 Meeting of the programme committee for the specific programme implementing Horizon 2020 – the framework programme for research and innovation (2014-2020) – configuration ‘Secure, Clean and Efficient Energy’ 

4.  Stručný priebeh rokovaní, resp.  študijného pobytu:
Agenda:
1. Welcome and approval of draft agenda
2. Work programme 2016 – 2017 issues
3. Information on the evaluation results of 2015 calls
4. Information on the evaluation results of the ELENA Facility
5. Information above the InnovFin Energy Demonstration Projects (EDP) Pilot Facility
6. Any other business

Dňa 4. novembra 2015 sa uskutočnilo zasadnutie programového výboru v konfigurácii Bezpečná, čistá a efektívne využívaná energia. Na začiatku zasadnutia prezentovala komisia niektoré poznatky z procesu schvaľovania pracovného programu pre roky 2016 – 2017, ktoré boli pripomienkované delegátmi. Kľúčovými otázkami pre ďalšie pracovné obdobie je nastavenie dostatočne dlhého času pre pripomienkovanie nie len strategických dokumentov (napr. Scoping paper), ale aj samotného pracovného programu, konkrétne jeho pracovných verzií. Ako rozumným riešením sa ukazuje 7-týždňové obdobie medzi jednotlivými stretnutiami programového výboru, v rámci ktorého bude vyčlenené 4-týždňové obdobie pre samotné pripomienkovanie aktuálnej verzie pracovného programu. Komisia taktiež naznačila drobné plánované zmeny, ktoré čakajú pracovný program pre roky 2016 – 2017. Tieto zmeny budú/sú spôsobované prebiehajúcimi zmenami jednotlivých stratégií EÚ v oblasti energie, ako aj získanými skúsenosťami z vyhodnocovania jednotlivých výziev pre roky 2014 a 2015. Predpokladané zmeny sa budú pripomienkovať a schvaľovať v prvej polovici roku 2016. 

Zástupcovia komisie informovali o novom, aktualizovanom, znení dokumentu SET Plan, v ktorom boli definované ciele pre rok 2030:
•	40 % redukcia emisií CO_2,
•	27 % podiel z obnoviteľných zdrojov energie,
•	27 % zvýšenie energetickej efektívnosti.
Taktiež bol deklarovaný posun zamerania od technologických sektorov ku energetickým systémom, pričom dôraz bude kladený na zachovanie otvorenosti technológií. Priority EÚ v oblasti energie sú sústredené na nasledovné 4 priority:
•	byť číslo 1 v obnoviteľných zdrojoch,
•	inteligentný európsky energetický systém so zameraním na zákazníka,
•	energeticky efektívne systémy,
•	udržateľná doprava.
Pre určitý okruh členských štátov bola deklarovaná priorita v oblasti zvyšovania bezpečnosti pre atómovú energiu. 

Komisia prezentovala výsledky pre niektoré výzvy z roku 2015. Pre vybrané výzvy boli prezentované počty podaných projektov, úspešných projektov, financovaných projektov a taktiež úspešnosť, či už pre danú výzvu alebo jednotlivé témy. Úspešnosť žiaľ zostáva celkovo naďalej veľmi nízka – okolo 10 %, aj keď v niektorých témach sa blíži hranici 30 %. Komisia deklarovala záujem pracovať na problémoch, ktoré boli identifikované počas procesu evaluácie jednotlivých výziev a projektov. A to nie len po stránke formálnej, ale aj po stránke obsahovej a tematickej, nakoľko sa ukazuje, že niektoré dôležité a zaujímavé témy a technologické oblasti nie sú dostatočne adaptované priemyslom. 

Komisia informovala o najbližších pripravovaných informačných dňoch ku niektorým výzvam. Apelovala na delegátov, že v prípade záujmu ministerských úradníkov a ľudí pracujúcich v štruktúrach agentúr podporujúcich výskum o uskutočnenie workshopu zo strany komisie ku konkrétnej téme alebo výzve, treba dať komisii o tomto záujme vedieť! 

Ďalšie stretnutie PC Energy je pravdepodobne naplánované na prvý štvrťrok roku 2016. 

5.  Odporúčané závery:
Vzhľadom na všeobecné výsledky jednotlivých výziev treba zo štátnych zdrojov výraznejšie podporiť tie výskumné zámery, ktoré sú v súlade s pracovným programom pre roky 2016 – 2017, čím sa zvýši šanca na lepšiu účasť slovenských subjektov vo vytváraných konzorciách a tým vzrastie šanca na účasť slovenských subjektov v úspešných projektoch Horizontu 2020. Bolo by však vhodné zamerať sa na také témy a oblasti, v ktorých je SR schopné ponúknuť v Európe opakovateľné riešenie a nie sú predimenzované z hľadiska podávaných projektov na európskej úrovni!
Pre zabezpečenie efektívnejšieho presadzovania záujmov SR na viacerých úrovniach komisie bude potrebné zostaviť spoločnú pracovnú skupinu, ktorá bude pozostávať zo všetkých zástupcov rôznych ministerstiev presadzujúcich záujmy SR pre oblasť energetiky v rámci štruktúr EÚ. Úlohou skupiny by mala byť príprava spoločného oficiálneho stanoviska pre jednotlivých národných delegátov.

6.   Prehľad prinesenej dokumentácie a miesto jej uloženia
Prezentácie sú dostupné na CIRCABC v skupine Energy Programme Committee a u národného delegáta. 

7.   Osobitne vyhodnotený očakávaný prínos ZPC
Oboznámenie sa s výsledkami hodnotenia výziev a problémov s tým súvisiacich a pripomienkovanie procesu schvaľovania pracovného programu pre budúce programové obdobie.

8.    Spôsob zverejnenia výsledkov ZPC, prenos získaných informácií
Na webovej stránke.
Súhlasím so zverejnením správy na internete

Správu vypracoval: doc. Ing. Peter Braciník, PhD.                  ......................................
Dátum: 6. 11. 2015
								
Správu schválil:  prof. Ing. Peter Plavčan, CSc., generálny riaditeľ  ......................................